Hotărârea Curții (Camera a șasea) din 21 martie 2013 – Comisia/Buczek Automotive
(Cauza C‑405/11 P)
„Recurs – Ajutoare de stat – Restructurarea industriei siderurgice poloneze – Noțiunea «ajutor de stat» – Recuperarea creanțelor publice – Calificare drept ajutor de stat a nedepunerii unei cereri de declarare a falimentului întreprinderii debitoare – Criteriul creditorului privat – Repartizarea sarcinii probei – Limitele controlului jurisdicțional”
1.                     Recurs – Interesul de a exercita acțiunea – Examinare din oficiu de către Curte – Fapt ulterior hotărârii Tribunalului – Fapt care nu a înlăturat caracterul prejudiciabil al acestei hotărâri pentru recurent [art. 256 alin. (1) al doilea paragraf TFUE] (a se vedea punctele 15-19)
2.                     Ajutoare acordate de state – Noțiune – Intervenție care are ca efect reducerea sarcinilor unei întreprinderi – Includere [art. 107 alin. (1) TFUE] (a se vedea punctele 30 și 45)
3.                     Ajutoare acordate de state – Noțiune – Avantaj care rezultă din nedepunerea de către autorități, în vederea recuperării creanțelor publice, a unei cereri de declarare a falimentului unei întreprinderi care se confruntă cu dificultăți financiare – Aplicarea criteriului creditorului privat – Luarea în considerare a duratei și a costului unei proceduri de faliment [art. 107 alin. (1) TFUE] (a se vedea punctele 31-33, 45-47, 54-56 și 59)
4.                     Ajutoare acordate de state – Examinarea de către Comisie – Criteriul creditorului privat – Apreciere economică complexă – Control jurisdicțional – Limite [art. 107 alin. (1) TFUE] (a se vedea punctele 48-50)
5.                     Recurs – Motive – Motiv referitor la un motiv neesențial – Motiv inoperant – Respingere (a se vedea punctul 65)
Obiectul
Recurs formulat împotriva Hotărârii Tribunalului (Camera a doua) din 17 mai 2011, Buczek Automotive/Comisia (T‑1/08), prin care Tribunalul a anulat în parte Decizia 2008/344/CE a Comisiei din 23 octombrie 2007 privind ajutorul de stat C 23/06 (ex NN 35/06) acordat de Polonia producătorului de oțel Technologie Buczek Group (JO 2008, L 116, p. 26) – Calificare drept ajutor de stat a nedepunerii unei cereri de declarare a falimentului întreprinderii debitoare – Eroare de drept săvârșită în cadrul aprecierii aplicării de către Comisie a testului creditorului privat ipotetic, precum și în cadrul repartizării sarcinii probei
Dispozitivul
1)
Respinge recursul.
2)
Obligă Comisia Europeană la plata cheltuielilor de judecată.
3)
Republica Polonă suportă propriile cheltuieli de judecată.